മിഷനറീസ് ഓഫ് ചാരിറ്റി

1950-ൽ മദർ തെരേസ സ്ഥാപിച്ച റോമൻ കത്തോലിക്കാ സന്യാസസഭയാണ് മിഷനറീസ് ഓഫ് ചാരിറ്റി. ( ) എം.സി. എന്ന ചുരുക്കപ്പേരിലും അറിയപ്പെടുന്നു. മദർ തെരേസയും കൊൽക്കത്തയിലെ പന്ത്രണ്ട് സഹോദരിമാരും ചേർന്ന് സ്ഥാപിച്ചു. ഇന്ന് ലോകത്തെ 120 ലധികം രാജ്യങ്ങളിൽ വിവിധ മാനുഷിക പ്രവർത്തനങ്ങളിൽ ഏർപ്പെട്ടിരിക്കുന്ന 4500-ൽ അധികം ക്രിസ്ത്യൻ മിഷനറിമാരുടെ ഒരു സഭയാണിത്. സഭയിലെ ഒരു അംഗം പവിത്രത, ദാരിദ്ര്യം, അനുസരണം, നാലാമത്തെ  വാഗ്ദാനമായ ദരിദ്രരിൽ ദരിദ്രർക്ക് പൂർണ്ണഹൃദയത്തോടെ സൗജന്യ സേവനം നൽകുക എന്നിവ പാലിക്കുന്നു.Muggeridge (1971) chapter 3, Mother Teresa Speaks, pp. 105, 113.റോമൻ കത്തോലിക്കാ സന്നദ്ധസേവക മത സംഘടനയായ മിഷനറീസ് ഓഫ് ചാരിറ്റി ലോകമെമ്പാടുമുള്ള മാനുഷിക പ്രവർത്തനങ്ങളിൽ ഏർപ്പെടുന്നു.  

അഭയാർഥികൾ, മുൻ ലൈംഗികത്തൊഴിലാളികൾ , മാനസികരോഗികൾ, രോഗികളായ കുട്ടികൾ, ഉപേക്ഷിക്കപ്പെട്ട കുട്ടികൾ, കുഷ്ഠരോഗികൾ, എയ്ഡ്‌സ് ബാധിച്ചവർ, പ്രായമായവർ, സുഖം പ്രാപിക്കുന്നവർ എന്നിവരെ മിഷനറിമാർ പരിപാലിക്കുന്നു. മതമോ സാമൂഹിക നിലയോ പരിഗണിക്കാതെ ആളുകൾക്ക് ഈ സേവനങ്ങൾ നിരക്ക് ഈടാക്കാതെ തന്നെ നൽകുന്നു. ഈ സംഘടനയുടെ ആസ്ഥാനം കൊൽക്കത്തയാണ്.

 അവലംബം 
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
വർഗ്ഗം:മദർ തെരേസ